קבוצת קרב של נושאת מטוסים

קבוצת קרב של נושאת מטוסים (באנגלית: Carrier Strike Group, בראשי תיבות: CSG) היא מסגרת מבצעית ימית של צי ארצות הברית, המבוססת על נושאת מטוסים גרעינית וספינות ליווי, ומשמשת כלי מרכזי בהקרנת עוצמה, בהרתעה ובניהול מערכות לחימה בזירה הימית והאווירית.
ממוזער|קבוצת התקיפה 3 בראשות נושאת המטוסים אברהם לינקולן (CVN-72) בים הערבי, 6 בפברואר 2026
הקבוצה נועדה לאפשר הפעלה עצמאית וממושכת של כוח ימי רב־זרועי, המסוגל לבצע תקיפות אוויריות, הגנה אווירית, לוחמה נגד צוללות, שליטה ימית ומשימות סיוע הומניטרי.

 מבנה ותפקידים 
 מבנה והרכב 
קבוצת קרב טיפוסית כוללת:
 נושאת מטוסים גרעינית מסדרת נושאות המטוסים ג'רלד פורד או נימיץ.
 כנף אווירית של נושאת מטוסים (Carrier Air Wing), הכוללת מטוסי קרב, מטוסי לוחמה אלקטרונית, מטוסי תדלוק ומסוקים.
 סיירת טילים מונחים אחת לפחות.
 שתיים עד שלוש משחתות טילים מונחים.
 לעיתים צוללת גרעינית התקפית.
 אוניית אספקה ולוגיסטיקה תומכת.

המשחתות והסיירות מצוידות במערכות הגנה אווירית וטילי שיוט, ומספקות שכבת הגנה לנושאת המטוסים מפני איומים אוויריים וימיים. הצוללת מספקת מודיעין והגנה תת־ימית.

 תפקידים מבצעיים 
ממוזער|קבוצת קרב של נושאת המטוסים ג'ורג' וושינגטון (CVN-73) באוקיינוס האטלנטי, 2003
קבוצת הקרב משמשת למגוון משימות, ובהן:
 תקיפות עומק מהים.
 סיוע אווירי קרוב לכוחות קרקע.
 הרתעה והפגנת נוכחות.
 אבטחת נתיבי שיט.
 תגובה מהירה למשברים אזוריים.
 סיוע הומניטרי בעת אסונות טבע.

הודות ליכולת ההפעלה האווירית מנושאת המטוסים, הקבוצה יכולה לפעול גם כאשר אין בסיסים קרקעיים זמינים באזור הלחימה.

 שרשרת פיקוד והקצאה מבצעית 
קבוצת קרב של נושאת מטוסים כפופה בעת שגרה ואימונים לפיקוד כוחות צי ארצות הברית, האחראים על בניין הכוח, כשירותו והיערכותו. בתקופה זו נקבעים יעדי האימון והפריסה במסגרת תוכניות הצי, והשליטה המבצעית נותרת בידי הפיקוד הימי הרלוונטי.

עם פרוץ משבר בזירה אחרת, עשויה להתבצע הקצאה מחודשת של הקבוצה לפיקוד קרבי מאוחד האחראי על אותה זירה, בהתאם להחלטת הנשיא ומזכיר ההגנה. כך, למשל, במקרה של משבר באזור ים סין הדרומי, יכולה קבוצת קרב המתאמנת באוקיינוס האטלנטי להיות מוקצית לפיקוד האינדו-פסיפי של ארצות הברית. ההחלטה מועברת באמצעות הוראת הקצאה רשמית מטעם מזכיר ההגנה, ולאחר כניסתה לתוקף עוברת השליטה המבצעית לידי מפקד הפיקוד המאוחד.

מרגע ההקצאה, קביעת היעדים, סדרי העדיפויות ותוכנית המערכה מצויים בסמכות הפיקוד האזורי, ואילו הצי מוסיף לשאת באחריות הארגונית והמנהלית, לרבות כוח אדם, תחזוקה ולוגיסטיקה. חלוקה זו משקפת את העיקרון האמריקאי של הפרדה בין בניין הכוח והקצאתו, הנתונים בידי הזרועות, לבין תכנון המערכה והפעלת הכוח, הנתונים בידי הפיקודים המאוחדים.

 רשימת קבוצת קרב פעילות 
+קבוצת קרב של נושאת מטוסיםסמלנושאת המטוסים שהוקצתהכנף אווירית של נושאת מטוסיםשייטת משחתותנמל הביתקבוצת קרב של נושאת מטוסים 9לא ממוסגר|58x58 פיקסליםתאודור רוזוולט (CVN-71)כנף אווירית של נושאת מטוסים 11שייטת משחתות 9בסיס הצי סן דייגוקבוצת קרב של נושאת מטוסים 11לא ממוסגר|57x57 פיקסליםנימיץ (CVN-68)כנף אווירית של נושאת מטוסים 17שייטת משחתות 23בסיס הצי סן דייגוקבוצת קרב של נושאת מטוסים 8לא ממוסגר|58x58 פיקסליםהארי טרומן (CVN-75)כנף אווירית של נושאת מטוסים 1שייטת משחתות 28בסיס הצי נורפוקקבוצת קרב של נושאת מטוסים 12לא ממוסגר|58x58 פיקסליםג'רלד פורד (CVN-78)כנף אווירית של נושאת מטוסים 8שייטת משחתות 2בסיס הצי נורפוקקבוצת קרב של נושאת מטוסים 5לא ממוסגר|58x58 פיקסליםג'ורג' וושינגטון (CVN-73)כנף אווירית של נושאת מטוסים 5שייטת משחתות 15מפקדת פעילויות הצי יוקוסוקהקבוצת קרב של נושאת מטוסים 10לא ממוסגר|58x58 פיקסליםג'ורג' ה' ו' בוש (CVN-77)כנף אווירית של נושאת מטוסים 7שייטת משחתות 26בסיס הצי נורפוקקבוצת קרב של נושאת מטוסים 2לא ממוסגר|58x58 פיקסליםדווייט אייזנהאואר (CVN-69)כנף אווירית של נושאת מטוסים 3שייטת משחתות 22בסיס הצי נורפוקקבוצת קרב של נושאת מטוסים 1לא ממוסגר|58x58 פיקסליםקרל וינסון (CVN-70)כנף אווירית של נושאת מטוסים 2שייטת משחתות 1בסיס הצי סן דייגוקבוצת קרב של נושאת מטוסים 3לא ממוסגר|58x58 פיקסליםאברהם לינקולן (CVN-72)כנף אווירית של נושאת מטוסים 9שייטת משחתות 21בסיס הצי סן דייגו

 הערות שוליים 

קטגוריה:יחידות צי ארצות הברית